

‏ 10.4.2024

**סילבוס - תוכנית הוראה לקורס**

**סצינות ניתוח וביצוע- ממחזה כתוב להצגה**

**פרופ' רועי הורוביץ- המחלקה לספרות משווה**

**From Page to Stage- Selected Scenes in Reading and Performance**

**33-911-01**

|  |  |
| --- | --- |
| **סוג הקורס:** | סדנה |
| **היקף נ"ז:** | 2 |
| **שנת לימודים:** | תשפ"ה |
| **סמסטר:** | ב |
| **יום ושעה** | שני, 1400-1530 |
| **שעת קבלה:** | לפי תיאום מראש |
| **מייל מרצה:** | Roy.horovitz@biu.ac.il |
| **קישור לאתר מודל:** |  |

**תיאור הקורס ומטרות למידה**

**תקציר הקורס**

הסדנה תתחקה אחר תהליך העבודה, ההופך מחזה כתוב למופע תיאטרוני.

במהלכה ייסקרו המאפיינים והדרישות הייחודיים של כתיבה לתיאטרון (בשונה מפרוזה ומשירה), מרכיבי השפה התיאטרונית, התחבולות הנקוטות בידי מחזאים על מנת "לברוא עולם" עלי בימות, מושגי הפעולה הדרמטית והקונפליקט הדרמטי, הפרוטגוניסט והאנטגוניסט, לצד תרומתם של היוצרים השונים, השותפים למעשה המרכבה של 'הצגת תיאטרון'.

הלימוד ייעשה באמצעות קריאה משותפת, שהויה ודקדקנית, של סצינות נבחרות מתוך הקאנון העולמי והיהודי-ישראלי.

**מטרות/תוצרי הלמידה**

בסיום הסדנה, הלומדים:

1. יכירו היטב מושגי יסוד בעולם הדרמה והתיאטרון, בדגש על תחום ניתוח המחזות וזיהוי הפוטנציאל הבימתי של טקסטים דרמטיים

1. יתוודעו לכמה מפסגות הקאנון הדרמטי העולמי והישראלי
2. יפתחו חשיבה יצירתית, ספונטניות, מיומנויות חברתיות וחוש ביקורת ביחס לכתיבה דרמטית וביצועים תיאטרוניים
3. יזכו להתנסות חווייתית בתהליך העבודה בתיאטרון, ושימוש אפשרי בכלים תיאטרוניים לצרכי עבודתם בדיסציפלינות אחרות.
4. ייהנו יותר מן הביקור בתיאטרון והצפייה בהצגות, סרטים ודרמות טלוויזיוניות (יעד נשאף).

 **למידה פעילה - תכנון מהלך השיעורים:**

|  |  |  |  |  |
| --- | --- | --- | --- | --- |
| הערכה מעצבת | קריאה/ צפיה נדרשת | למידה פעילה | נושא השיעור | מס' השיעור |
|  |  |  | הכרות: "כשאת אומרת דרמה- למה את מתכוונת?"- מה בין פרזה, ליריקה ודרמה | 1 |
|  | f | קריאה משותפת של סצינה נבחרת והדגמה קצרה של תהליך החזרות בתיאטרון | התנסות חוויתית ראשונה: ממחזה כתוב להצגה | 2 |
|  | אנטיגונה / סופוקלס | קריאה משותפת של סצינה נבחרת ועבודה עליה | המחזאות היוונית הקלאסית, "הפואטיקה" לאריסטו וטכניקת ה"היווי ההדדי" | 3-4 |
|  | מקבת / שייקספיר | קריאה משותפת של סצינות אחדות  | גאון המחזאים? המקרה של שייקספיר, והצצה אל תמונות הפתיחה שלו | 5-6 |
| הקלטה עצמית של משוב לאחד המחזות, על פי בחירת כל אחד מהלומדים | בית הבובות/ איבסן, מותו של סוכן/ מילר, ביבר הזכוכית / טנסי וויליאמס | קריאה משותפת של סצינות אחדות | המאה העשרים ומהפיכת המחזאות הריאליסטית | 7-8-9 |
|  | לורקה / ירמה | קריאה, ניתוח וביצוע של סצינות אחדות | אופוזיציה לריאליזם: תיאטרון פיוטי  | 10-11 |
|  | מעגל הגיר הקווקזי / ברכט | קריאה, ניתוח וביצוע של סצינות אחדות | התיאטרון האפי וברטולט ברכט | 12 |
|  | מחכים לגודו / סמואל בקט, הזמרת הקרחת / יונסקו |  | תיאטרון האבסורד, סיכום וחלוקת הנחיות לעבודה המסכמת | 13 |

**ציון סופי**

|  |  |
| --- | --- |
| השתתפות פעילה במהלך הדיונים בכיתה | 30% בציון הסופי |
| הערכה מעצבת באמצע הסמסטר | 20% מהציון הסופי |
| עבודה מסכמת בסיום הקורס | 50% מהציון הסופי |

**דרישות הקורס**

בסדנה זו יש חובת נוכחות של לפחות 90% מהשיעורים. הנוכחות תיבדק מדי שיעור ותלמיד שייעדר מעל שתי הרצאות ללא סיבה מוצדקת לא יוכל לקבל ציון.

**יתר הדרישות:** קריאת המחזות הנדרשים לכל שיעור, השתתפות פעילה בדיונים בכיתה, הגשת עבודה קצרה במהלך הקורס, עבודת-בית מסכמת.

 **דרישות קדם**

הקורס מתאים לסטודנטים בכל השנים, בעלי עניין בתחום הנדון.



**ביבליוגרפיה: תכנים לקריאה, צפיה והאזנה**

**חומר חובה לקריאה:**

איבסן, הנריק. בית הבובות. תרגום: גד קינר, הוצאת אור עם, 1983.

בקט, סמואל. מחכים לגודו. תרגום: מולי מלצר, הוצאת אדם, 1985.

בר יוסף, יוסף. הפרדס. תל אביב: עם עובד, 1985.

ברכט, ברטולד. מעגל הגיר הקווקזי. תרגום: נתן זך. הוצאת אור עם, 1984.

וויליאמס, טנסי. ביבר הזכוכית. תרגום: תרצה אתר, אור עם, 1982.

יונסקו, אז'ן. הזמרת הקרחת. תרגום: עדה בן-נחום. תל אביב: הוצאת אור עם, 1986.

לוין, חנוך. חפץ. הוצאת סימן קריאה, 1972.

לוין, חנוך. מלאכת החיים (בתוך: מלאכת החיים ואחרים), הוצאת הספריה החדשה, 1991.

לורקה, פרדריקו גרסיה. ירמה (בתוך: 8 מחזות). תרגום: רינה ליטוין, הוצאת חרגול, 2007.

מיטלפונקט, הלל. נהג, ציירת. הוצאת אור עם, 1988.

מילר, ארתור. מותו של סוכן. תרגום: דן אלמגור. הוצאת אור עם, 1987.

סופוקלס, אנטיגונה. תרגום: אהרון שבתאי, הוצאת שוקן, 1990.

שייקספיר, וויליאם. מקבת. תרגום: מאיר ויזלטיר, הוצאת עם עובד, 1986.

**חומר לקריאה מומלצת- קריאת העשרה:**

אוריין דן, ממחזה להצגה. הוצאת אור עם, 1988.

רוזיק, אלי. יסודות ניתוח המחזה. הוצאת אור עם, 1992.